《溪居》
明代·陈曰昌

人多物外役，而我独无营。浩浩复落落，湖山注夙情。

因之不适俗，壮心淹老成。园林聊日涉，守拙若硁硁。

欲散今古意，每每踏潮行。一溪入花气，万木度风声。

遥峦层耸逸，瞻顾别开明。念虑此俱涤，水鸟时嘤嘤。

纵浪东皋外，于焉得此生。

作者简介：陈曰昌，东莞人。明熹宗天启诸生。事见民国张其淦《东莞诗录》卷二○。